Ing. **Zdenka Predná**, vydatá **Zdenka Rózsa Predná** (\* 31. marec 1984, Banská Štiavnica) je slovenská speváčka. Hudobnú kariéru odštartovala v prvom ročníku speváckej súťaže Slovensko hľadá SuperStar, kde skončila na 4. mieste. Vydala 4 štúdiové albumy a niekoľko úspešných singlov, z ktorých sa stali hity.

Je absolventkou Technickej univerzity vo Zvolene (Fakulta ekológie a environmentalistiky) v odbore krajinné inžinierstvo.

Osobný život
------------

V októbri 2016 sa vydala za hudobníka Oskara Rózsu. Manželia žijú v Banskej Štiavnici. Majú spolu dvoch synov - Oskara (nar. 2015) a Eliáša (nar. 2017).

Známe hity
----------

* „Keď to nejde"
* „Srdce z bubliny"
* „Kam má ísť?"
* „Len ty smieš"
* „Vietor" (duet s Tinou)

Životopis
---------

### 2004 – 2006: Kariérne začiatky a debutový album *Sunny Day*

Svoju hudobnú kariéru odštartovala v prvom ročníku speváckej súťaže Slovensko hľadá SuperStar v roku 2004, kde skončila na 4. mieste. 

V roku 2005 vydala debutový album *Sunny Day* s elektronickým nádychom, ktorý pozitívne prijali nielen fanúšikovia, ale aj hudobní kritici.[chýba zdroj] Prvý singel „Len ty smieš" sa dlho držal na najvyšších priečkach rádií a niekoľko týždňov patril medzi najhranejšie skladby v rozhlasovom éteri.[chýba zdroj] Rovnaký úspech zopakovala Zdenka aj so svojím druhým singlom *Vietor*, ktorý naspievala so speváčkou Tinou. K singlu bol natočený aj Zdenkin prvý hudobný videoklip. Album *Sunny Day* pokrstili členovia kapely Para a Tina.

V auguste 2005 sa Zdenka predstavila pred vyše 15 tisícovým publikom ako hosť skupiny Žena z lesoparku ako predskokan na bratislavskom koncerte Anastacie v rámci turné „The Encore Tour". 

Na jar roku 2006 začala Zdenka v niekoľkých slovenských mestách svoje turné nazvané *Sunny Day Tour 2006*, kde jej predskokana robila Tina so svojou kapelou. 

Medzitým získala cenu Aurel 2005 v kategórii Objav roka a Zlatú platňu za predaj albumu. Počas príprav druhého albumu hosťovala aj na druhom albume Tiny s názvom *Chillin*. Tu si obidve opäť spolu zaspievali v duete „Zlaté pláže".

### 2007– 2008: Druhý album *Zdenka Predná*

26. marca 2007 vyšiel Zdenke Prednej druhý album s názvom *Zdenka Predná*. Prvým singlom sa stala pieseň „Keď to nejde". Na albume sa tentoraz nenachádza žiadny duet a celý je oveľa akustickejší než *Sunny Day*. Hudobne sa na albume podieľal ten istý tím ľudí ako na debute, ktorého jadro tvorí Slávo Solovič, Milan Adamec a Peter Graus. Texty si vo väčšej miere Zdenka napísala k obidvom albumom sama.

7. novembra 2007 vystúpila ako predskokan na bratislavskom koncerte v NTC speváčky Rihanny v rámci turné „Good Girl Gone Bad Tour". 

### 2008 – 2012: Tretí album *Srdce z bubliny*

V októbri 2009 vydala tretí štúdiový album *Srdce z bubliny*. Ide o pohodový pop miešaný s R'n'b a elektronikou.

### 2013 – 2014: Štvrtý album *Amulet*

V októbri 2013 vyšiel štyri roky od predchádzajúceho zatiaľ jej posledný štúdiový album *Amulet*. Zdenka prizvala k spolupráci na albume okrem Vojtěcha Dyka aj Janu Kirschner, Lososa z NoiseCut, raperov Lyrika a Idea, či filharmonika Milana Adamca. 

### Neskoršie projekty

S manželom Oskarom Rózsom od začiatku svojho vzťahu spoločne spolupracovali na hudbe. Prvou „lastovičkou" ich spolupráce bol viacčlenný koncertný projekt Dole dole, ktorý založili v roku 2013. V roku 2017 uverejnili prvú skladbu z pripravovaného albumu s názvom „Poletím" so snovou atmosférou a veľkolepou inštrumentáciou s prvkami jazzu aj art rocku. Hudbu zložili manželia spoločne, autorkou textu je Jana Kirschner. Manželia takisto oznámili, že majú rozpracovaných asi 15 skladieb v rôznych fázach produkcie a piesne predstavia postupne, skladbu po skladbe tak, ako im inšpirácia, čas a okolnosti dovolia.  Takisto prisľúbili zverejnenie piesní virálnym spôsobom pre poslucháčov zadarmo.

V novembri 2020 vydali singel „Horí dom" s rapermi Separom a Karlom. Prekvapením bola pieseň "Vianočná" zverejnená na Štedrý deň v roku 2021. S piesňou vystúpili v decembri 2022 na galavečeri 14. ročníka udeľovania cien Roma Spirit.

V apríli 2023 mal premiéru videoklip k titulnej piesni filmu *Smolu nosíš ty, láska* s názvom „La la la la".

Diskografia
-----------

*Bližšie informácie v hlavnom článku: Diskografia Zdenky Prednej*
* 2005 – *Sunny Day*
* 2007 – *Zdenka Predná*
* 2009 – *Srdce z bubliny*
* 2013 – *Amulet*

Koncertné šnúry
---------------

* 2005 – SuperTour s finálovou zostavou Slovensko hľadá SuperStar
* 2006 – Sunny Day Tour 2006
* 2008 – Zdenka Predná Fiat 500 Tour

Televízne vystúpenia
--------------------

Neúplný zoznam:

| Rok | Skladba a interpret | Relácia | Produkcia | Dátum vysielania |
| --- | --- | --- | --- | --- |
| 2004 | „Can't Take My Eyes Off You" (Lauryn Hill) | *Slovensko hľadá Superstar* | Semifinále | STV |
| 2005 | „Fallin'" (Alicia Keys) | Môj pop idol | 28. január 2005 |
| „Nothing Compares 2 U" (Sinéad O’Connor) | Balady | 4. február 2005 |
| „I Will Survive" (Gloria Gaynor) | 70. roky - disco | 11. február 2005 |
| „These Words" (Natasha Bedingfield) | Hity 2004 | 18. február 2005 |
| „What's Up?" (4 Non Blondes) | Rock edition | 25. február 2005 |
| „7 Seconds" (Youssou N’Dour & Neneh Cherry)s Mirom Jarošom | Duetá | 11. marec 2005 |
| „V slepých uličkách" (Miro Žbirka & Marika Gombitová)s Tomášom Bezdedom |
| „Say Say Say" (Paul McCartney & Michael Jackson)s Katkou Koščovou |
| „Twist and Shout" (The Beatles) | Beatles vs. Elvis | 18. marec 2005 |
| „Hound Dog" (Elvis Presley) |
| „Slnečná balada" (Peha) | Porota vyberá domácu scénu | 1. apríl 2005 |
| „Študentská láska" (Marika Gombitová) |
| 2007 | „Arabela" (Darinka Rolincová) | *S.O.S. (Epizóda 100 - Live špeciál)* |  |
| 2009 | „Love Sex Magic" (Ciara feat. Justin Timberlake)s Benom Cristovaom | *SuperSilvester 2009* | TV Markíza | 31. december 2009 |
| 2010 | „Party" (Street Dance Academy feat. Zdenka Predná & Robert Burian) | *Slávik 2010* | TV Markíza | 26. november 2010 |
| 2012 | „Ponad maky", „Keď to nejde" | *Slovensko 2012 Advent* | RTVS |  |
| 2022 | „Vianočná" | *Roma Spirit 2022* | 8. december 2022 |
| 2023 | „Keď to nejde" | *Hit roka* | 13. apríl 2023 |

Nominácie a ocenenia
--------------------

Slávik

| Rok | Nominovaná práca | Kategória | Výsledok |
| --- | --- | --- | --- |
| 2007 | Zdenka Predná | Speváčka roka | Bronzový slávik |
| 2008 | Bronzový slávik |
| 2009 | 4. miesto |  |
| 2010 | 6. miesto |
| 2011 | 10. miesto |
| 2012 | 11. miesto |
|

Aurel

| Rok | Nominovaná práca | Kategória | Výsledok |
| --- | --- | --- | --- |
| 2005 | Zdenka Predná | Objav roka | Víťaz |
|

**Osobnosť televíznej obrazovky (OTO)**

| Rok | Nominovaná práca | Kategória | Výsledok |
| --- | --- | --- | --- |
| 2006 | Zdenka Predná | Speváčka roka | Nominácia |
| 2007 | Nominácia |
|

Referencie
----------

1. ↑   *Nečakaná svadba: Zdenka Predná sa zosobášila s Oskarom Rózsom* [online]. Pravda.sk, 2016-10-29, [cit. 2022-01-27]. Dostupné online.
2. ↑   *Zdenka Predná je už dvojnásobná mama. Prezradila ju táto fotka* [online]. tvnoviny.sk, 2017-05-18, [cit. 2022-01-27]. Dostupné online.
3. ↑   *Predná sa s Anastaciou nestretla* [online]. kultura.pravda.sk, 2005-08-08, [cit. 2023-10-06]. Dostupné online.
4. ↑   *Zdenka Predná zaspieva ako predskokan Rihanny* [online]. sme.sk, 2007-11-22, [cit. 2023-05-13]. Dostupné online.
5. ↑   *Zdenka Predná a Oskar Rózsa predstavili podmanivú spoločnú skladbu Poletím* [online]. hudba.zoznam.sk, 2017-09-26, [cit. 2023-10-06]. Dostupné online.
6. ↑   *Video: Z. Predná nahrala titulnú pieseň k snímke Smolu nosíš ty, láska* [online]. llstudio.sk, 2023-04-29, [cit. 2023-06-29]. Dostupné online.
7. ↑  SuperTour: Na Pasienkoch vyvrcholilo turné finalistov SuperStar
8. ↑  Zdenka Predná dnes v Prešove štartuje jarnú šnúru koncertov
9. ↑   *Zdenka Predná vydáva nový album Amulet* [online]. teraz.sk, [cit. 2023-06-12]. Dostupné online.

Externé odkazy
--------------

* Oficiálna stránka na sociálnej sieti Facebook
* Diskografia Zdenky Prednej v databáze Discogs
* Zdenka Rózsa Predná v Česko-Slovenskej filmovej databáze
* Zdenka Predná - Osobnosti.cz

| * z
* d
* u
Zdenka Predná |
| --- |
| 
* **Diskografia**

 |
| Štúdiové albumy | 
* *Sunny Day* (2005)
* *Zdenka Predná* (2007)
* *Srdce z bubliny* (2009)
* *Amulet* (2013)

 |
| Single | 

|  |  |
| --- | --- |
| Sunny Day | 
* „Len ty smieš"
* „Vietor" (feat. Tina)
* „Vody sú pomalé"

 |
| Zdenka Predná | 
* „Keď to nejde"
* „Ponad maky"
* „Kam má ísť?"

 |
| Srdce z bubliny | 
* „Srdce z bubliny"
* „Odkiaľ viem"
* „Na povrázku"
* „Krásne dni"

 |
| Amulet | 
* „Walk In My Shoes" (feat. Vojtěch Dyk)
* „Dýcham"
* „Bodliak"

 |

 |
| Pozri aj | Slovensko hľadá Superstar |

Autoritné údaje: * ISNI: 0000000371893048
* NK ČR: mzk2010473954
* SNK: 161040
* VIAF: 107475750